《少冯约同赵伯山饮赠伯山》
宋代·吴则礼

顷闻赵伯山，亦复哦其诗。
今者得会面，真能解人颐。
往时黄宜州，句法天下奇。
平生老婆相，不救枯肠铠。
或架屋下屋，辛苦仅得皮。
君看赵伯山，独将圣僧骑。
维舟都梁岸，捉手那复疑。
欢然悦情话，似有宿昔期。
吾友吕少冯，办此一笑嬉。
莫论夜如何，明发当语谁。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。